ai4bharat/Pralekha huggingface dataset:
ആരോഗ്യ, കുടുംബക്ഷേമ മന്ത്രാലയം
ഇതുവരെ 193.53 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
ന്യൂ ഡൽഹി: മെയ് 15, 2022
(രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 193.53 കോടിയിൽ അധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
17.35 കോടിയിൽ അധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്.
RRTN
ശാസ്ത്ര സാങ്കേതിക മന്ത്രാലയം
ജൻ കെയർ" എന്ന പേരിൽ അമൃത് ഗ്രാൻഡ് ചലഞ്ച് പ്രോഗ്രാം കേന്ദ്ര മന്ത്രി ഡോ. ജിതേന്ദ്ര സിംഗ് ഉദ്ഘാടനം ചെയ്തു
(ന്യൂഡൽഹി , സെപ്റ്റംബർ 28,2021
ടെലിമെഡിസിൻ, ഡിജിറ്റൽ ആരോഗ്യം, എം ഹെൽത്ത് , ബിഗ് ഡാറ്റ , എഐ, ബ്ലോക്ക് ചെയിൻ, മറ്റ് നൂതന സാങ്കേതികവിദ്യകൾ എന്നിവയിൽ 75 സ്റ്റാർട്ട്-അപ്പ് സംരംഭങ്ങൾ കണ്ടെത്തുന്നതിനായി "ജൻ കെയർ"  എന്ന പേരിൽ അമൃത് ഗ്രാൻഡ് ചലഞ്ച് പ്രോഗ്രാം കേന്ദ്ര ശാസ്ത്ര സാങ്കേതിക സഹ മന്ത്രി ഡോ. ജിതേന്ദ്ര സിംഗ് ഉദ്ഘാടനം ചെയ്തു. ആസാദി കാ അമൃത് മഹോത്സവത്തിന്റെ ഭാഗമായി ആരംഭിച്ച പദ്ധതി , 2021 ഡിസംബർ 31 ന് അവസാനിക്കും.
ആശയ രൂപീകരണം മുതൽ നിർവ്വഹണ ഘട്ടം വരെ സ്റ്റാർട്ടപ്പുകൾക്ക്എല്ലാവിധ പിന്തുണയും നൽകുമെന്ന്, ന്യൂഡൽഹിയിൽ നടന്ന ബയോടെക്നോളജി ഇൻഡസ്ട്രി റിസർച്ച് അസിസ്റ്റൻസ് കൗൺസിലിന്റെ -ബിറക്-  പത്താമത് ബയോടെക് ഇന്നൊവേറ്റേഴ്സ് മീറ്റിനെ അഭിസംബോധന ചെയ്തുകൊണ്ട് ഡോ. ജിതേന്ദ്ര സിംഗ് പറഞ്ഞു.
യുവസംരംഭകർ സഹായത്തിനും പിന്തുണയ്ക്കും വേണ്ടി ബിറക്കിനെ സമീപിക്കുന്നതിനുപകരം, അവരുമായി സജീവമായി ബന്ധപ്പെടാൻ സംഘടനയോട് ഡോ.ജിതേന്ദ്ര സിംഗ് നിർദ്ദേശിച്ചു.
മുൻനിര ജൈവസാങ്കേതികവിദ്യ, കാർഷിക സംരംഭകരുമായും പങ്കാളികളുമായും ഡോ. ജിതേന്ദ്ര സിംഗ് സംവദിച്ചു. സൺഷൈൻ ബയോടെക് സെക്ടർ നിലവിലെ 70 ബില്യൺ ഡോളറിൽ നിന്ന് 2025 ഓടെ 150 ബില്യൺ ഡോളറായി ഇരട്ടിയാകുമെന്ന് അദ്ദേഹം പറഞ്ഞു.2024-25 ഓടെ 5 ട്രില്യൺ ഡോളർ സമ്പദ്വ്യവസ്ഥ കൈവരിക്കുക എന്ന പ്രധാനമന്ത്രിയുടെ കാഴ്ചപ്പാടിന് ഫലപ്രദമായി സംഭാവന നൽകാൻ ലക്ഷ്യമിട്ടുകൊണ്ട് ഇന്ത്യയുടെ ബയോ-ഇക്കോണമി 150 ബില്യൺ ഡോളർ നേട്ടത്തിലേക്ക് ഉള്ള പാതയിലാണ് എന്ന് മന്ത്രി അഭിപ്രായപ്പെട്ടു.
നൂതനാശയ, സംരംഭക പിന്തുണയോടെ രാജ്യത്ത് 600 -ലധികം സാങ്കേതികവിദ്യകളും ഉൽപന്നങ്ങളും വാണിജ്യവൽക്കരണത്തിന്റെ വിവിധ ഘട്ടങ്ങളിലായിട്ടുണ്ടെന്ന് മന്ത്രി പറഞ്ഞു. 10,000 ബയോടെക് സ്റ്റാർട്ടപ്പുകൾ എന്ന നേട്ടം കൈവരിക്കാൻ അനുയോജ്യമായ സംരംഭക അന്തരീക്ഷമാണുള്ളത്. വനിതകൾ നേതൃത്വം നൽകുന്ന ഏകദേശം 27% സ്റ്റാർട്ടപ്പുകൾ ഉണ്ടെന്നത് സന്തോഷകരമാണെന്നും അദ്ദേഹം പറഞ്ഞു.
രാജ്യത്ത് 60 ലോകോത്തര ബയോ ഇൻകുബേറ്ററുകൾ ബിറക് സ്ഥാപിച്ചിട്ടുണ്ട് . 5000 ലധികം സ്റ്റാർട്ടപ്പുകളും യുവ സംരംഭകരുമായി ഇത് ബന്ധപ്പെട്ട് വരുന്നു
പ്രധാനമന്ത്രിയുടെ ഓഫീസ്
പ്രധാനമന്ത്രി ഗംഗാ ആരതിയിൽ പങ്കെടുത്തു, മുഖ്യമന്ത്രിമാരുമായും ഉപമുഖ്യമന്ത്രിമാരുമായും കൂടിക്കാഴ്ച നടത്തി, കാശിയിലെ പ്രധാന വികസന പദ്ധതികൾ പരിശോധിച്ചു
പ്രധാനമന്ത്രി ശ്രീ നരേന്ദ്ര മോദി ഇന്നലെ വാരണാസിയിൽ ബാബ വിശ്വനാഥ് ധാമിന്റെ ഉദ്ഘാടനത്തിനു ശേഷം തന്റെ മറ്റു പരിപാടികളിൽ തുടർന്ന് പങ്കെടുത്തു. പിന്നീട് തിങ്കളാഴ്ച വൈകുന്നേരം പ്രധാനമന്ത്രി ഗംഗാ ആരതിയിൽ പങ്കെടുത്തു.
കാശിയിലെ ആരതി എപ്പോഴും ഹൃദയത്തിൽ പുതിയ ഊർജ്ജം നിറയ്ക്കുന്നുവെന്ന് ഗംഗാ ആരതിയെ കുറിച്ച് പ്രധാനമന്ത്രി ട്വീറ്റ് ചെയ്തു.
"കാശിയിലെ ഗംഗാ ആരതി എല്ലായ്പ്പോഴും ആന്തരിക ആത്മാവിനെ പുതിയ ഊർജ്ജം കൊണ്ട് നിറയ്ക്കുന്നു. ഇന്ന്, കാശിയുടെ വലിയ സ്വപ്നം സാക്ഷാത്കരിച്ചതിന് ശേഷം, ദശാശ്വമേധ് ഘട്ടിലെ ഗംഗാ ആരതിയിൽ പങ്കെടുക്കുകയും കൃപയ്ക്കായി ഗംഗാ മാതാവിനെ വണങ്ങുകയും ചെയ്തു. നമാമി ഗംഗേ തവ് പാദ പങ്കജം."
പ്രധാനമന്ത്രിയുടെ ഓഫീസ്
ബീഹാറില് നഗര അടിസ്ഥാന സൗകര്യ വികസനവുമായി ബന്ധപ്പെട്ട 7 പദ്ധതികള്ക്ക് പ്രധാനമന്ത്രി നാളെ തുടക്കം കുറിക്കും
ബീഹാറില് നഗര അടിസ്ഥാന സൗകര്യ വികസനവുമായി ബന്ധപ്പെട്ട 7 പദ്ധതികളുടെ ഉദ്ഘാടനവും ശിലാസ്ഥാപന കര്മ്മവും നാളെ പ്രധാനമന്ത്രി നരേന്ദ്രമോദി വീഡിയോ കോണ്ഫറന്സിങ്ങിലൂടെ നിര്വഹിക്കും. ഇതില് നാലെണ്ണം ജലവിതരണവുമായി ബന്ധപ്പെട്ടതും രണ്ടെണ്ണം മലിനജല നിര്മാര്ജന പദ്ധതികളും, മറ്റൊന്ന് നദീമുഖ വികസനവുമായി ബന്ധപ്പെട്ടതുമാണ്. ആകെ 541 കോടി രൂപയാണ് പദ്ധതിയുടെ ചെലവ്. ബിഹാര്, നഗര, ഭവന വികസന വകുപ്പിന് കീഴിലെ 'ബിഡ്കോ' യാണ് പദ്ധതിയുടെ നടത്തിപ്പ് നിര്വഹിക്കുന്നത്. ബിഹാര് മുഖ്യമന്ത്രിയും ചടങ്ങില് പങ്കെടുക്കും.
കൂടുതല് വിവരങ്ങള്:
നമാമി ഗംഗ പദ്ധതിയിന് കീഴില് പട്ന മുനിസിപ്പല് കോര്പ്പറേഷനു കീഴിലെ ബേര്, കരിമാലി ചക്ക് എന്നിവിടങ്ങളില് നിര്മിച്ച മലിനജല നിര്മാര്ജന പദ്ധതികള് പ്രധാനമന്ത്രി നാളെ ഉദ്ഘാടനം ചെയ്യും. സിമാന് മുനിസിപ്പല് കൗണ്സിലിലും ചപ്ര മുനിസിപ്പല് കോര്പ്പറേഷനിലും അമൃത് പദ്ധതി പ്രകാരം നിര്മിച്ച ജലവിതരണ പദ്ധതികളും പ്രധാനമന്ത്രി ഉദ്ഘാടനം ചെയ്യും. മുന്ഗര് മുനിസിപ്പല് കോര്പ്പറേഷനിലെ ജനങ്ങള്ക്ക് ശുദ്ധമായ കുടിവെള്ളം, ലഭിക്കാന് ഈ പദ്ധതി സഹായിക്കും. ജമാല്പൂര് മുനിസിപ്പല് കൗണ്സിലില്, അമൃത് പദ്ധതി വഴി നടപ്പാക്കുന്ന ജമാല്പൂര് ജലവിതരണ പദ്ധതിയുടെ ശിലാസ്ഥാപനവും പ്രധാനമന്ത്രി നിര്വഹിക്കും.
നമാമി ഗംഗ പദ്ധതിയിന് കീഴില്, നിര്മിക്കുന്ന മുസഫര്പൂര് നദീമുഖ വികസന പദ്ധതിയുടെ ശിലാസ്ഥാപന കര്മവും പ്രധാനമന്ത്രി നടത്തും. ഈ പദ്ധതിയിന് കീഴില് പൂര്വി അഖഡ, സീധി, ചന്ദ്രവാര എന്നീ മൂന്ന് കടവുകളും നിര്മിക്കും. ശുചിമുറികള്, ഇന്ഫര്മേഷന് കിയോസ്ക്, വിശ്രമ കേന്ദ്രം, നടപ്പാത, വാച്ച് ടവര് എന്നീ സൗകര്യങ്ങള് നദീമുഖത്ത് ലഭ്യമാക്കും. കടവുകളില് ആവശ്യത്തിന് സുരക്ഷാ സംവിധാനങ്ങള്, മുന്നറിയിപ്പ് / സൂചനാ സംവിധാനങ്ങള്, വെളിച്ച സംവിധാനം എന്നിവ ഏര്പ്പെടുത്തും. നദീമുഖ വികസന പദ്ധതികള് ഈ മേഖലയില് വിനോദസഞ്ചാരത്തെ പ്രോത്സാഹിപ്പിക്കുകയും ഭാവിയിലെ വിനോദസഞ്ചാര ആകര്ഷണ കേന്ദ്രമായി മുസഫര്പൂരിനെ മാറ്റുകയും ചെയ്യും.
ആരോഗ്യ, കുടുംബക്ഷേമ മന്ത്രാലയം
കോവിഡ്-19 പ്രതിരോധ കുത്തിവയ്പ്: പുതിയ വിവരങ്ങൾ
സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകിയത് 51.01 കോടിയിലധികം വാക്സിൻ ഡോസുകൾ
ഉപയോഗിക്കാത്ത 2.69 കോടിയിലധികം ഡോസ് സംസ്ഥാനങ്ങളുടെയും/കേന്ദ്രഭരണ പ്രദേശങ്ങളുടെയും സ്വകാര്യ ആശുപത്രികളുടെയും പക്കൽ ഇനിയും ലഭ്യം
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്രഗവൺമെന്റ് പ്രതിജ്ഞാബദ്ധമാണ്. ഏവർക്കും കോവിഡ്-19 പ്രതിരോധ കുത്തിവയ്പു നൽകുന്ന പ്രക്രിയയുടെ പുതിയ ഘട്ടത്തിന് രാജ്യത്ത് 2021 ജൂൺ 21നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണപ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണപ്രദേശങ്ങൾക്കും സൗജന്യമായി നൽകും.
|
|
വാക്സിൻ ഡോസുകൾ
|
|

|
|
വിതരണം ചെയ്തത്
|
|
51,01,88,510
|
|
ഉടൻ ലഭ്യമാക്കുന്നത്
|
|
7,53,620
|
|
ഉപഭോഗം
|
|
48,60,15,232
|
|
ബാക്കിയുള്ളത്
|
|
2,69,06,624
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 51.01 കോടിയിലധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്. 7,53,620 ഡോസുകൾ ഉടൻ ലഭ്യമാക്കും.
ഇതിൽ പാഴായതുൾപ്പെടെ 48,60,15,232 ഡോസാണ് മൊത്തം ഉപഭോഗമായി കണക്കാക്കുന്നത് .
ഉപയോഗിക്കാത്ത 2.69 കോടിയിലധികം  വാക്സിൻ ഡോസുകൾ സംസ്ഥാനങ്ങളുടെയും/കേന്ദ്രഭരണ പ്രദേശങ്ങളുടെയും സ്വകാര്യ ആശുപത്രികളുടെയും പക്കൽ ഇനിയും ബാക്കിയുണ്ട്.
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് മൊത്തം 219.27 കോടി  ഡോസ് വാക്സിൻ
കഴിഞ്ഞ 24 മണിക്കൂറിനിടെ 5,82,775 ഡോസ് വാക്സിനുകൾ വിതരണം ചെയ്തു.
രാജ്യത്ത് നിലവിൽ ചികിത്സയിലുള്ളത് 26,618 പേർ
ചികിത്സയിലുള്ളത് 0.06 ശതമാനം പേർ
രോഗമുക്തി നിരക്ക് 98.76%
കഴിഞ്ഞ 24 മണിക്കൂറിനിടെ 2,378 പേർ സുഖം പ്രാപിച്ചതോടെ രാജ്യത്തെ ആകെ രോഗമുക്തരുടെ എണ്ണം 4,40,70,935 ആയി.
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 2,430 പേർക്ക്
പ്രതിദിന രോഗസ്ഥിരീകരണ നിരക്ക് 
പ്രതിവാര രോഗസ്ഥിരീകരണ നിരക്ക് 
ആകെ നടത്തിയത് 89.83 കോടി പരിശോധനകൾ ; കഴിഞ്ഞ 24 മണിക്കൂറിനിടെ നടത്തിയത് 2,41,707 പരിശോധനകൾ.
(ND
പ്രധാനമന്ത്രിയുടെ ഓഫീസ്
സുന്ദർലാൽ ബാഹുഗുണയുടെ നിര്യാണത്തിൽ പ്രധാനമന്ത്രി അനുശോചിച്ചു
പ്രശസ്ത പരിസ്ഥിതി പ്രവർത്തകൻ ശ്രീ സുന്ദർലാൽ ബാഹുഗുണയുടെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി അഗാധ ദുഃഖം രേഖപ്പെടുത്തി.
"ശ്രീ സുന്ദർലാൽ ബാഹുഗുണ ജിയുടെ ദേഹവിയോഗം നമ്മുടെ രാജ്യത്തിന് ഒരു വലിയ നഷ്ടമാണ്. പ്രകൃതിയുമായുള്ള ഇണക്കാമെന്ന നൂറ്റാണ്ടുകൾ പഴക്കമുള്ള ധാർമ്മികത അദ്ദേഹം പ്രകടിപ്പിച്ചു. അദ്ദേഹത്തിന്റെ ലാളിത്യവും ദീനാനുകമ്പയും ഒരിക്കലും മറക്കില്ല. എന്റെ ചിന്തകൾ അദ്ദേഹ ത്തിന്റെ കുടുംബത്തോടും നിരവധി ആരാധകരോടുമൊപ്പമാണ്. ഓം ശാന്തി." ഒരു ട്വീറ്റിൽ പ്രധാനമന്ത്രി പറഞ്ഞു,
പ്രധാനമന്ത്രിയുടെ ഓഫീസ്
മലയോര സംസ്ഥാനങ്ങളിലെ വികസനത്തോടുള്ള പൗരന്റെ പ്രതികരണം പ്രധാനമന്ത്രി പങ്കുവെച്ചു
പ്രധാനമന്ത്രിയുടെ ദൃഢനിശ്ചയം ഉയർത്തിക്കാട്ടിക്കൊണ്ട് ഇന്ത്യയിലെ മലയോര സംസ്ഥാനങ്ങളിലെ വികസനത്തോടുള്ള ഒരു പൗരന്റെ പ്രതികരണം പ്രധാനമന്ത്രി ശ്രീ നരേന്ദ്ര മോദി പങ്കുവെച്ചു. മലയോര സംസ്ഥാനങ്ങൾക്ക് വികസനത്തിന്റെ പ്രകാശഗോപുരങ്ങളായി മാറാനുള്ള കഴിവുണ്ടെന്ന് പ്രധാനമന്ത്രി അഭിപ്രായപ്പെട്ടു.
ഒരു പൗരന്റെ ട്വീറ്റ് ഉദ്ധരിച്ച് പ്രധാനമന്ത്രി ട്വീറ്റ് ചെയ്തു :
“ഞാൻ എപ്പോഴും വിശ്വസിക്കുന്നു "മലയുടെ യുവത്വവും മലയിലെ വെള്ളവും മലകൾക്കായി ഉപയോഗിക്കണം"
നമ്മുടെ മലയോര സംസ്ഥാനങ്ങൾക്ക് വികസനത്തിന്റെ പ്രകാശഗോപുരങ്ങളായി മാറാനുള്ള കഴിവുണ്ട്.
പ്രധാനമന്ത്രിയുടെ ഓഫീസ്
ജമ്മു കശ്മീർ മനോഹരമാണ്, തുലിപ് സീസണിൽ പ്രത്യേകിച്ചും വളരെയധികം : പ്രധാനമന്ത്രി
ജമ്മു കശ്മീർ മനോഹരമാണെന്നും അതിലും കൂടുതൽ തുലിപ് സീസണിലാണെന്നും പ്രധാനമന്ത്രി ശ്രീ നരേന്ദ്ര മോദി പറഞ്ഞു..
ശ്രീനഗറിലെ ദാൽ തടാകത്തോട് ചേർന്നുള്ള സബർവാൻ റേഞ്ചിന്റെ താഴ്വരയിൽ സ്ഥിതി ചെയ്യുന്ന തുലിപ് ഗാർഡൻ പൂക്കുന്നതിനെക്കുറിച്ച് ശ്രീനഗർ ജില്ലാ ഭരണകൂടത്തിന്റെ ട്വീറ്റ് ത്രെഡുകൾക്ക് മറുപടിയായി പ്രധാനമന്ത്രി ട്വീറ്റ് ചെയ്തു;
"ജമ്മു കശ്മീർ മനോഹരമാണ്; തുലിപ് സീസണിൽ പ്രത്യേകിച്ചും വളരെയധികം."
തെരഞ്ഞെടുപ്പ് കമ്മീഷന്
ഹരിയാന, മഹാരാഷ്ട്ര നിയമസഭാ തിരഞ്ഞെടുപ്പുകളുടെയും 51 നിയമസഭാ മണ്ഡലങ്ങളില് നടന്ന ഉപതിരഞ്ഞെടുപ്പുകളുടെയും ഫലം കൃത്യതയോടെ യഥാസമയം പുറത്തുവിട്ടതിന് പിന്നില് തിരഞ്ഞെടുപ്പു കമ്മീഷന് നടപ്പാക്കിയ പുതിയ സജ്ജീകരണങ്ങള്
രാജ്യത്താകമാനമുള്ള വരണാധികാരികള്ക്ക് കേന്ദ്ര തിരഞ്ഞെടുപ്പു കമ്മീഷന്റെ പുതിയ കൗണ്ടിങ് ആപ്ലിക്കേഷനില് നേരിട്ടു കണക്കു കൂട്ടാനും ഫലം സംബന്ധിച്ച വിവരങ്ങള് രേഖപ്പെടുത്താനും സ്വാതന്ത്ര്യം നല്കുന്ന ഐ.സി.ടി. കൗണ്ടിങ് ആപ്ലിക്കേഷന് ഇതാദ്യമായി തെരഞ്ഞെടുപ്പു കമ്മീഷന് സജ്ജമാക്കി. മേശ തിരിച്ചുള്ള വിശദാംശങ്ങള് സോഫ്റ്റ്വെയറില് രേഖപ്പെടുത്താനും അതുവഴി വോട്ടിങ് നില പുറത്തുവിടുന്നതിലുള്ള കാലതാമസം ഒഴിവാക്കാനും ഫലവും ട്രെന്ഡുകളും സംബന്ധിച്ച കണക്കുകള് തെറ്റില്ലാത്തതാണെന്ന് ഉറപ്പിക്കാനും ഈ ആപ്ലിക്കേഷന് വരണാധികാരികള്ക്കു ഗുണകരമാകുന്നു.
. എണ്ണിത്തീരുന്നതോടെ സിസ്റ്റം തയ്യാറാക്കുന്ന ഈ റിപ്പോര്ട്ടുകള് ഡൗണ്ലോഡ് ചെയ്യാനും ധൃതിയില്ലാതെ നിയമപരമായ കാര്യങ്ങള് പൂര്ത്തിയാക്കാനും വരണാധികാരിക്കു സാധിക്കും.
ട്രെന്ഡുകളും വിജയവും സംബന്ധിച്ച പ്രാഥമിക കാര്യങ്ങള് പോലും ഗ്രാഫിക്സിനാല് സമ്പുഷ്ടമാക്കി അതതു സമയം സംപ്രേഷണം ചെയ്യാന് സാധിക്കുന്ന ഇലക്ഷന് ട്രെന്ഡ്സ് ടിവി തെരഞ്ഞെടുപ്പു കമ്മീഷന് പ്രകാശിപ്പിച്ചു. വരണാധികാരികള് രേഖപ്പെടുത്തുന്ന വിവരങ്ങള് ആരുടെയും ഇടപെടല് കുടാതെ അതതുസമയം ഇലക്ഷന് ട്രെന്ഡ്സ് ടിവിയില് സംപ്രേഷണം ചെയ്യാന് സാധിക്കുന്ന നൂതന സാങ്കേതിക വിദ്യ ഉപയോഗപ്പെടുത്തിയിട്ടുണ്ട്. വരണാധികാരികള്ക്കോ മുഖ്യ തെരഞ്ഞെടുപ്പ് ഓഫീസര്മാര്ക്കോ ഈ പാനലുകളില് ആവശ്യമായ മാറ്റങ്ങള് വരുത്തി വലിയ ടിവി പാനലുകള് ഉപയോഗപ്പെടുത്തി പൊതുസ്ഥലങ്ങളില് പ്രദര്ശിപ്പിക്കാന് സാധിക്കുകയും ചെയ്യും.
ഇന്നു കൗണ്ടിങ്ങിന്റെ പുരോഗതിയും ഫലവും വര്ധിച്ച രീതിയില് ഇന്ഫോഗ്രാഫിക്സ് ഉപയോഗപ്പെടുത്തി ഇ.സി.ഐയുടെ പ്രചാരമേറിയ മൊബൈല് ആപ്പായ 'വോട്ടര് ഹെല്പ് ലൈന് ആപ്പ്' വഴി കാണാന് സംവിധാനം ഒരുക്കിയിരുന്നു.
ഈ ആപ് ഗൂഗില് പ്ലേ സ്റ്റോറിലോ ആപ്പിള് ആപ് സ്റ്റോറിലോ സൗജന്യമായി ലഭ്യമാണ്. ഇഷ്ടപ്പെട്ട സ്ഥാനാര്ഥിയെ ബുക്ക്മാര്ക്ക് ചെയ്യാനും സമഗ്രതയോടെ തെരഞ്ഞെടുപ്പുഫലത്തെ അടുത്തുനിരീക്ഷിക്കാനും സാധിക്കും.
AK/ND
രാജ്യരക്ഷാ മന്ത്രാലയം
ദേശീയ താത്പര്യങ്ങൾ സംരക്ഷിക്കാൻ, പ്രതിരോധ പൊതുമേഖലാ സ്ഥാപനങ്ങളുടെ  സ്വതന്ത്ര ഡയറക്ടർമാരോട് പ്രതിരോധ മന്ത്രി ശ്രീ രാജ്നാഥ് സിംഗ് ആഹ്വാനം ചെയ്തു
ന്യൂ ഡൽഹി: ജൂലൈ 13, 2022
പ്രതിരോധരംഗത്ത് ആത്മനിർഭരത അഥവാ സ്വാശ്രയത്വം കൈവരിക്കുന്നതിന് ഗവൺമെന്റ് കൈക്കൊള്ളുന്ന വിവിധ സംരംഭങ്ങളുടെ സുഗമമായ നടത്തിപ്പ് ഉറപ്പാക്കാൻ പ്രതിരോധ പൊതുമേഖലാ സ്ഥാപനങ്ങളുടെ  സ്വതന്ത്ര ഡയറക്ടർമാരോട്  പ്രതിരോധ മന്ത്രി ശ്രീ രാജ്നാഥ് സിംഗ് ആഹ്വാനം ചെയ്തു. ഇത് സംബന്ധിച്ച് പ്രതിരോധ നിർമ്മാണ വകുപ്പ് ഇന്ന്  ന്യൂ ഡൽഹിയിൽ സംഘടിപ്പിച്ച ആദ്യ ശിൽപശാലയിൽ പ്രതിരോധ പൊതുമേഖലാ സ്ഥാപനങ്ങളുടെ CMD മാരെയും NOD മാരെയും അഭിസംബോധന ചെയ്യുകയായിരുന്നു അദ്ദേഹം.
2025 ഓടെ 35,000 കോടി രൂപയുടെ കയറ്റുമതി ഉൾപ്പെടെ 1.75 ലക്ഷം കോടി രൂപയുടെ പ്രതിരോധ ഉത്പാദനമാണ് പ്രതിരോധ മന്ത്രാലയം  ലക്ഷ്യമിടുന്നതെന്ന് ശ്രീ രാജ്നാഥ് സിംഗ് പറഞ്ഞു. 70-80 ശതമാനം സംഭാവന നൽകി ഈ ലക്ഷ്യം കൈവരിക്കുന്നതിൽ പ്രതിരോധ പൊതുമേഖലാ സ്ഥാപനങ്ങൾ സുപ്രധാന പങ്ക് വഹിക്കുമെന്ന ആത്മവിശ്വാസവും അദ്ദേഹം പ്രകടിപ്പിച്ചു.
പൊതുമേഖലാ കമ്പനികളിലെ കോർപ്പറേറ്റ് ഭരണം ശക്തിപ്പെടുത്തുക മാത്രമല്ല, ഗവൺമെന്റിന്റെ നയങ്ങൾക്കനുസൃതമായാണ് പ്രവർത്തനങ്ങൾ നടക്കുന്നതെന്ന് ഉറപ്പാക്കുക കൂടി ചെയ്യും വിധം, DPSU-കളും MoD-യും തമ്മിലുള്ള പാലമായാണ് NOD മാരെ പ്രതിരോധ മന്ത്രി വിശേഷിപ്പിച്ചത്. DPSU-കളെ അവയുടെ ലക്ഷ്യങ്ങളിലെത്താൻ സഹായിക്കുന്നതിൽ NOD-മാരുടെ വിലപ്പെട്ട സംഭാവനകൾ ശ്രീ രാജ്നാഥ് സിംഗ് എടുത്തുപറഞ്ഞു. സ്വകാര്യമേഖലയിൽ നിലവിലുള്ള മികച്ച സമ്പ്രദായങ്ങൾ സ്വീകരിക്കാനും നയരൂപീകരണത്തിൽ ഉൾക്കാഴ്ചയുള്ള മാർഗ്ഗനിർദ്ദേശങ്ങൾ പങ്കിടാനും പ്രതിരോധ മന്ത്രി നിർദ്ദേശിച്ചു. കൂടുതൽ ഗവേഷണ-വികസന പ്രവർത്തനങ്ങൾ ഏറ്റെടുക്കാനും വിവേകപൂർണ്ണമായ റിസ്ക്ക് എടുക്കാനും NOD മാർ DPSU-കളെ പ്രചോദിപ്പിക്കുകയും വേണമെന്ന് അദ്ദേഹം കൂട്ടിച്ചേർത്തു.
NOD മാരെ പങ്കിനെയും ഉത്തരവാദിത്തങ്ങളെയും കുറിച്ച് ബോധവത്ക്കരിക്കുകയും DPSU-കളുടെ പ്രകടനം മെച്ചപ്പെടുത്താൻ അവരെ സഹായിക്കുകയും ചെയ്യുക എന്നതായിരുന്നു ശില്പശാലയുടെ ലക്ഷ്യം.
RRTN/SKY
പ്രധാനമന്ത്രിയുടെ ഓഫീസ്
ഡൽഹിയിലെ നാഷണൽ ഗാലറി ഓഫ് മോഡേൺ ആർട്ടിലെ ജനശക്തി കലാപ്രദർശനം പ്രധാനമന്ത്രി സന്ദർശിച്ചു
പ്രദർശനത്തിന്റെ ദൃശ്യങ്ങൾ പങ്കുവച്ചു
പ്രധാനമന്ത്രി ശ്രീ നരേന്ദ്ര മോദി ഇന്ന് ഡൽഹിയിലെ നാഷണൽ ഗാലറി ഓഫ് മോഡേൺ ആർട്ടിലെ ജനശക്തി കാലപ്രദർശനം സന്ദർശിച്ചു. മൻ കി ബാത്ത് എപ്പിസോഡുകളിലെ ചില പ്രമേയങ്ങളെ അടിസ്ഥാനമാക്കിയുള്ള കലാസൃഷ്ടികൾ പ്രദർശിപ്പിച്ചിരിക്കുന്നു.
പ്രധാനമന്ത്രി ട്വീറ്റ് ചെയ്തു:
ഡൽഹിയിലെ നാഷണൽ ഗാലറി ഓഫ് മോഡേൺ ആർട്ടിലെ ജനശക്തി സന്ദർശിച്ചു. മൻ കി ബാത്ത് എപ്പിസോഡുകളിലെ ചില തീമുകളെ അടിസ്ഥാനമാക്കിയുള്ള അതിശയകരമായ കലാസൃഷ്ടികളുടെ പ്രദർശനമാണിത്. തങ്ങളുടെ സർഗ്ഗാത്മകതയാൽ പ്രദർശനം സമ്പന്നമാക്കിയ എല്ലാ കലാകാരന്മാരെയും ഞാൻ അഭിനന്ദിക്കുന്നു.
"ഡൽഹിയിലെ നാഷണൽ ഗാലറി ഓഫ് മോഡേൺ ആർട്ടിൽ നടക്കുന്ന ജനശക്തി പ്രദർശനത്തിൽ നിന്നുള്ള ചില കൂടുതൽ കാഴ്ചകൾ ഇതാ."
-ND-
(
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
ന്യൂ ഡൽഹി: ഏപ്രിൽ 19, 2022
(രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 186.72 കോടി ഡോസ് വാക്സിൻ
രാജ്യത്ത് നിലവിൽ ചികിത്സയിലുള്ളത് 11,860 പേർ; ചികിത്സയിലുള്ളത് ആകെ രോഗബാധിതരുടെ 0.03%
കഴിഞ്ഞ 24 മണിക്കൂറിനിടെ 928 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 4,25,11,701 ആയി; രോഗമുക്തി നിരക്ക് 98.76%
കഴിഞ്ഞ 24 മണിക്കൂറിൽ 1,247 പുതിയ കേസുകൾ
പ്രതിദിന രോഗസ്ഥിരീകരണ നിരക്ക് 0.31%; പ്രതിവാര രോഗസ്ഥിരീകരണ നിരക്ക് 0.34%
ആകെ നടത്തിയത് 83.25 കോടി പരിശോധനകൾ; കഴിഞ്ഞ 24 മണിക്കൂറിൽ നടത്തിയത് 4,01,909 പരിശോധനകൾ
RRTN
ജൽ ശക്തി മന്ത്രാലയം
ഉത്തര കോയൽ ജലസംഭരണി പദ്ധതിയുടെ ബിഹാറിലെയും ഝാർഖണ്ഡിലെയും ശേഷിക്കുന്ന പ്രവൃത്തികൾ പൂർത്തിയാക്കുന്നതിനുള്ള പുതുക്കിയ ചെലവിന് കേന്ദ്രമന്ത്രിസഭയുടെ അംഗീകാരം
ഉത്തര കോയൽ ജലസംഭരണി പദ്ധതിയുടെ ശേഷിക്കുന്ന പ്രവൃത്തികൾ 2,430.76 കോടി രൂപ  എന്ന പുതുക്കിയ ചെലവിൽ പൂർത്തിയാക്കുന്നതിനുള്ള, ജലശക്തി മന്ത്രാലയത്തിന് കീഴിലുള്ള ജലവിഭവ-നദീവികസന-ഗംഗ പുനരുജ്ജീവന വകുപ്പിന്റെ നിർദേശത്തിന് പ്രധാനമന്ത്രി ശ്രീ നരേന്ദ്ര മോദി അധ്യക്ഷനായ സാമ്പത്തിക കാര്യ മന്ത്രിസഭാ സമിതി അംഗീകാരം നൽകി. 1,622.27 കോടി രൂപ  നേരത്തെ 2017 ഓഗസ്റ്റിൽ അംഗീകരിച്ചിരുന്നു.
ബാക്കിയുള്ള പ്രവൃത്തികൾ പൂർത്തിയാകുന്നതോടെ, ഝാർഖണ്ഡിലെയും ബിഹാറിലെയും നാലു വരൾച്ചബാധിത ജില്ലകളിലെ 42,301 ഹെക്ടറിലേക്ക് അധിക വാർഷിക ജലസേചനമൊരുക്കാൻ പദ്ധതിക്കാകും.
ബിഹാർ, ഝാർഖണ്ഡ് എന്നീ രണ്ട് സംസ്ഥാനങ്ങളിൽ സ്ഥിതിചെയ്യുന്ന പ്രധാന അന്തർസംസ്ഥാന ജലസേചന പദ്ധതിയാണ് ഉത്തര കോയൽ ജലസംഭരണി പദ്ധതി. കുട്കു ഗ്രാമത്തിനടുത്തുള്ള  ഉത്തര കോയൽ നദിയിലെ, അണക്കെട്ടിന് 96 കിലോമീറ്റർ താഴെയുള്ള തടയണ , പ്രധാന വലതു കനാൽ , പ്രധാന ഇടത് കനാൽ  എന്നിവ ഈ പദ്ധതിയിൽ ഉൾപ്പെടുന്നു. 1972ൽ ബിഹാർ ഗവണ്മെന്റ് സ്വന്തം വിഭവങ്ങളിൽ നിന്ന് അണക്കെട്ടിന്റെയും അനുബന്ധ പ്രവർത്തനങ്ങളുടെയും നിർമാണം ആരംഭിച്ചു. 1993 വരെ തുടർന്ന പ്രവൃത്തി ആ വർഷം വനംവകുപ്പ് നിർത്തിവച്ചു. അണക്കെട്ടിൽ അടിഞ്ഞുകൂടിയ വെള്ളം ബേത്ല ദേശീയോദ്യാനത്തിനും പലാമു കടുവ സംരക്ഷണകേന്ദ്രത്തിനും ഭീഷണിയാകുമെന്ന ആശങ്കയെത്തുടർന്ന് അണക്കെട്ടിന്റെ നിർമാണം നിലച്ചു. 71,720 ഹെക്ടറിന് വാർഷിക ജലസേചന സൗകര്യമൊരുക്കുന്ന പദ്ധതിയാണ് മുടങ്ങിയത്.
2000 നവംബറിൽ ബിഹാർ വിഭജനത്തിനുശേഷം, അണക്കെട്ടും തടയണയും സ്ഥിതിചെയ്യുന്നത് ഝാർഖണ്ഡിലാണ്. കൂടാതെ മുഹമ്മദ്ഗഞ്ച് തടയണയിൽ നിന്നുള്ള 11.89 കിലോമീറ്റർ വരുന്ന പ്രധാന ഇടത് കനാൽ  ഝാർഖണ്ഡിലാണ് സ്ഥിതി ചെയ്യുന്നത്. പ്രധാന വലത് കനാലിന്റെ  ആകെയുള്ള 110.44 കിലോ മീറ്ററിൽ ആദ്യത്തെ 31.40 കി.മീ. ഝാർഖണ്ഡിലും ബാക്കി 79.04 കി.മീ. ബിഹാറിലുമാണ്. 2016-ൽ ഉത്തര കോയൽ ജലസംഭരണി പദ്ധതിയുടെ ശേഷിക്കുന്ന പ്രവർത്തനങ്ങൾ പൂർത്തീകരിക്കുന്നതിന് സഹായം നൽകാൻ ഇന്ത്യാഗവൺമെന്റ് തീരുമാനിച്ചിരുന്നു. പലാമു കടുവാ സങ്കേതത്തിന്റെ സുപ്രധാന മേഖല സംരക്ഷിക്കാൻ ജലസംഭരണിയുടെ ജലനിരപ്പു കുറയ്ക്കാൻ തീരുമാനിച്ചു. 1622.27 കോടി രൂപ ചെലവിൽ പദ്ധതിയുടെ ബാക്കി പ്രവൃത്തികൾ പൂർത്തിയാക്കാനുള്ള നിർദേശത്തിന് 2017 ഓഗസ്റ്റിൽ കേന്ദ്രമന്ത്രിസഭ അംഗീകാരം നൽകിയിരുന്നു.
തുടർന്ന്, രണ്ട് സംസ്ഥാന ഗവണ്മെന്റുകളുടെയും അഭ്യർഥനപ്രകാരം, മറ്റ് ചില ഘടകങ്ങൾ പദ്ധതിയിൽ ഉൾപ്പെടുത്തേണ്ടത് ആവശ്യമാണെന്ന് കണ്ടെത്തി. വിഭാവനം ചെയ്ത ജലസേചന സാധ്യതകൾ ലഭിക്കുന്നതിന് സാങ്കേതിക പരിഗണനകളിൽ നിന്ന് ആർഎംസിയുടെയും എൽഎംസിയുടെയും സമ്പൂർണ്ണ ലൈനിങ് അനിവാര്യമാണെന്ന് കണക്കാക്കപ്പെട്ടു. അതിനാൽ, ഗയ വിതരണ സംവിധാനം, ആർഎംസി, എൽഎംസി എന്നിവയുടെ ലൈനിങ്, വഴിമധ്യേയുള്ള നിർമിതികളുടെ പുനർനിർമാണം, പുതിയ ഘടനകൾ നിർമിക്കൽ, പദ്ധതിയാൽ ബാധിക്കപ്പെടുന്ന കുടുംബങ്ങളുടെ  പുനഃസ്ഥാപനത്തിനും പുനരധിവാസത്തിനുമുള്ള ഒറ്റത്തവണ പ്രത്യേക പാക്കേജ് എന്നിവയുടെ പുതുക്കിയ ചെലവ് എസ്റ്റിമേറ്റിൽ നൽകേണ്ടതുണ്ട്. ഇതനുസരിച്ച് പദ്ധതിയുടെ പുതുക്കിയ ചെലവ് എസ്റ്റിമേറ്റ് തയ്യാറാക്കി. ബാക്കിയുള്ള പ്രവൃത്തികൾക്കായുള്ള 2430.76 കോടി രൂപയിൽ 1836.41 കോടി രൂപ കേന്ദ്രം നൽകും.
NS
(Visitor Counter : 25
PIB Headquarters
കോവിഡ് -19 നെപ്പറ്റി ദിവസേനയുള്ള പിഐബി ബുള്ളറ്റിൻ
തീയതി: 03.09.2020
ഇതുവരെ:
രാജ്യത്ത് ഒറ്റദിവസത്തെ രോഗമുക്തരുടെ എണ്ണം ഏറ്റവുമുയര്ന്ന നിലയില്
; കഴിഞ്ഞ 24 മണിക്കൂറിനുള്ളില് രോഗമുക്തരായത് 68,584 പേര്; 26 സംസ്ഥാനങ്ങളില്/കേന്ദ്രഭരണപ്രദേശങ്ങളില് രോഗമുക്തിനിരക്ക് 70 ശതമാനത്തിനുമുകളില്
ചികിത്സയിലുള്ളവരുടെ എണ്ണം  രോഗബാധിതരുടെ 21.16% മാത്രം
കഴിഞ്ഞ 24 മണിക്കൂറിനുള്ളില് നടത്തിയത് 11.7 ലക്ഷത്തിലധികം കോവിഡ് പരിശോധനകള്;
ആകെ 4.5 കോടിയിലേറെ പരിശോധനകള്
ഇന്ത്യയുടെ മരണനിരക്ക്  ആഗോള ശരാശരിയായ 3.3 ശതമാനത്തേക്കാള് കുറവ്; 1.75% ആണ് നിലവില് രാജ്യത്തെ കോവിഡ് മരണനിരക്ക്.
(കോവിഡ് 19 മായി ബന്ധപ്പെട്ട് കഴിഞ്ഞ 24 മണിക്കൂറിനിടയിൽ പുറത്തിറങ്ങിയ പത്രക്കുറിപ്പുകള്
ഇതോടൊപ്പം)
പ്രസ് ഇൻഫർമേഷൻ ബ്യുറോ
വാർത്താവിതരണപ്രക്ഷേപണ മന്ത്രാലയം
ഭാരതസർക്കാർ
രാജ്യത്ത് ഒറ്റദിവസത്തെ രോഗമുക്തരുടെ എണ്ണം ഏറ്റവുമുയര്ന്ന നിലയില്: കഴിഞ്ഞ 24 മണിക്കൂറിനുള്ളില് രോഗമുക്തരായത് 68,584 പേര്; 26 സംസ്ഥാനങ്ങളില്/കേന്ദ്രഭരണപ്രദേശങ്ങളില് രോഗമുക്തിനിരക്ക് 70 ശതമാനത്തിനുമുകളില്: കഴിഞ്ഞ 24 മണിക്കൂറിനിടെ 11.7 ലക്ഷത്തിലധികം പരിശോധനകളെന്ന നേട്ടത്തിനുപിന്നാലെ മറ്റൊരു നേട്ടവും രാജ്യം സ്വന്തമാക്കി. ഒറ്റദിവസം ഏറ്റവുമധികം രോഗമുക്തരെന്ന നേട്ടത്തിലാണ് ഇന്ത്യയെത്തിയത്. കഴിഞ്ഞ 24 മണിക്കൂറിനുള്ളില് 68,584 കോവിഡ് -19 ബാധിതരാണ് രാജ്യത്ത് സുഖം പ്രാപിച്ചത്. ഇതോടെ രാജ്യത്തെ ആകെ രോഗമുക്തരുടെ എണ്ണം 30 ലക്ഷത്തോടടുത്തു .
കൂടുതല് വിവരങ്ങള്ക്ക് : https://pib.gov.in/PressReleseDetail.aspx?PRID=1650970
പ്രതിദിന കോവിഡ് പരിശോധനയില് ഇന്ത്യയില് വന് വര്ദ്ധന; കഴിഞ്ഞ 24 മണിക്കൂറിനുള്ളില് നടത്തിയത് 11.7 ലക്ഷത്തിലധികം കോവിഡ് പരിശോധനകള്; ആകെ 4.5 കോടിയിലേറെ പരിശോധനകള്: കഴിഞ്ഞ രണ്ട് ദിവസങ്ങളായി രാജ്യത്തു നടത്തുന്നത് പ്രതിദിനം 10 ലക്ഷത്തിലധികം കോവിഡ് പരിശോധനകളാണ്.കഴിഞ്ഞ 24 മണിക്കൂറിനുള്ളില് 11.7 ലക്ഷത്തിലേറെ  കോവിഡ് ടെസ്റ്റുകളാണ് രാജ്യത്ത് നടത്തിയത്. ഇതോടെ രാജ്യത്ത് ആകെ നടത്തിയ പരിശോധനകള് 4.5 കോടിയിലധികമായി .
കൂടുതല് വിവരങ്ങള്ക്ക് : https://pib.gov.in/PressReleseDetail.aspx?PRID=1650918
യുഎസ്ഐഎസ്പിഎഫ് - മൂന്നാമത് വാര്ഷിക നേതൃത്വ ഉച്ചകോടിയെ ശ്രീ ധര്മ്മേന്ദ്ര പ്രധാന് അഭിസംബോധന ചെയ്തു; ആത്മനിര്ഭര് ഭാരത് പ്രചാരണത്തില് പങ്കാളികളാകാന് അമേരിക്കന് കമ്പനികളെ ക്ഷണിച്ചു
കൂടുതല് വിവരങ്ങള്ക്ക് : https://pib.gov.in/PressReleseDetail.aspx?PRID=1650770
മെട്രോ പ്രവര്ത്തനങ്ങള് 2020 സെപ്റ്റംബര് 07 മുതല് ഘട്ടം ഘട്ടമായി ആരംഭിക്കും
കൂടുതല് വിവരങ്ങള്ക്ക് : https://pib.gov.in/PressReleseDetail.aspx?PRID=1650731
ഗ്രാമീണ മേഖലകളിലെ ജല ശുചീകരണ, ആരോഗ്യപരിപാലന സേവന ദാതാക്കള്ക്കുള്ള സുരക്ഷാ മുന്കരുതലുകള് സംബന്ധിച്ച മാര്ഗ്ഗരേഖ പുറത്തിറക്കി
കൂടുതല് വിവരങ്ങള്ക്ക് : https://pib.gov.in/PressReleseDetail.aspx?PRID=1650710
ആഗോള ഇന്നവേഷന് സൂചികയില് ഇന്ത്യ ആദ്യ 50 രാജ്യങ്ങളുടെ പട്ടികയില്
കൂടുതല് വിവരങ്ങള്ക്ക് : https://pib.gov.in/PressReleseDetail.aspx?PRID=1650835
ഭവന, നഗരദാരിദ്ര ലഘൂകരണ മന്ത്രാലയം
അർബൻ ക്ലൈമറ്റ് ചലച്ചിത്രോത്സവം
ന്യൂഡൽഹി : മെയ് 24, 2023
കാലാവസ്ഥ വ്യതിയാനം നഗരങ്ങളിലെ ജനവാസ കേന്ദ്രങ്ങളിൽ ഉണ്ടാക്കുന്ന പാരിസ്ഥിതികവും, സാമൂഹികവും, സാമ്പത്തികവുമായ ആഘാതങ്ങളെ കുറിച്ച് ജനങ്ങളെ ബോധവൽക്കരിക്കാൻ സിനിമ എന്ന ശക്തമായ മാധ്യമം ഉപയോഗിക്കാൻ ശ്രമിക്കുന്ന ആദ്യത്തെ അർബൻ ക്ലൈമറ്റ് ചലച്ചിത്രോത്സവം കൊൽക്കത്തയിലെ ന്യൂ ടൗണിൽ 2023 ജൂൺ 3 മുതൽ 5 വരെ നടക്കും.
12 രാജ്യങ്ങളിൽ നിന്നുള്ള 16 സിനിമകൾ പ്രദർശിപ്പിക്കും. കാലാവസ്ഥയെ പ്രതിരോധിക്കുന്ന നഗരങ്ങൾ നിർമ്മിക്കുന്നതിനെ കുറിച്ചുള്ള സംഭാഷണങ്ങൾ ആരംഭിക്കുന്നതിനും , പൊതുജനങ്ങളിൽ നിന്ന് നിർദേശങ്ങൾ ക്ഷണിക്കുന്നതിനും ; U20 മുൻഗണനാ മേഖലകൾക്കും ലൈഫ്  മിഷനും അനുസൃതമായി 'പരിസ്ഥിതിയോട് ഉത്തരവാദിത്തമുള്ള പെരുമാറ്റം' പിന്തുടരാൻ പൗരന്മാരെ കൂടുതൽ പ്രോത്സാഹിപ്പിക്കുന്നതും ലക്ഷ്യമിട്ട് ചലച്ചിത്ര പ്രവർത്തകരുമായുള്ള ചോദ്യോത്തര സെഷനുകളും സംഘടിപ്പിക്കും .
2023 മാർച്ചിൽ ന്യൂഡൽഹിയിൽ ആരംഭിച്ച ചലച്ചിത്രോത്സവം യു-20 പരിപാടികൾക്ക് കീഴിൽ നാഷണൽ ഇൻസ്റ്റിറ്റ്യൂട്ട് ഓഫ് അർബൻ അഫയേഴ്സാണ് സംഘടിപ്പിക്കുന്നത്. കേന്ദ്ര ഭവന നഗര കാര്യമന്ത്രാലയം, ഫ്രഞ്ച് വികസന ഏജൻസി , യൂറോപ്പ്യൻ യൂണിയൻ & ന്യൂ ടൗൺ കൊൽക്കത്ത ഗ്രീൻ സ്മാർട്ട് സിറ്റി കോർപ്പറേഷൻ ലിമിറ്റഡ് എന്നിവ ചേർന്നാണ് ചലച്ചിത്രോത്സവത്തെ പിന്തുണയ്ക്കുന്നത്.
20 രാജ്യങ്ങളിൽ നിന്നായി 150 ചിത്രങ്ങൾ സമർപ്പിച്ചതോടെ മേളയിലേക്കുള്ള പ്രവേശനത്തിന് ആഗോളതലത്തിലുള്ള അപേക്ഷകൾക്ക് മികച്ച പ്രതികരണമാണ് ലഭിച്ചത്.
ഇവ വിലയിരുത്തിയ ജൂറിയിലെ അംഗങ്ങൾ :ഡോ സുരഭി ദാഹിയഡോ പ്രണബ് പട്ടാൻസബ്യേസാചി ഭാരതി 
ലോക പരിസ്ഥിതി ദിനമായ ജൂൺ 5 ന് പ്രത്യേക ചടങ്ങോടെ ഫെസ്റ്റിവൽ സമാപിക്കും.അർബൻ ക്ലൈമറ്റ് ചലച്ചിത്രോത്സവത്തിലേക്കുള്ള പ്രവേശനം സൗജന്യമാണ്.
പങ്കെടുക്കാൻ താല്പര്യമുള്ളവർക്ക് സ്ക്രീനിംഗ് ഷെഡ്യൂൾ കാണാനും ഫെസ്റ്റിവലിനായി രജിസ്റ്റർ ചെയ്യാനും ലിങ്ക് സന്ദർശിക്കുക : https://citiis.niua.in/event/urbanclimatefilmfestival
SKY
(
റെയില്വേ മന്ത്രാലയം
29185 MT-ഇൽ അധികം ലിക്വിഡ് മെഡിക്കൽ ഓക്സിജൻ രാജ്യത്തിൻറെ വിവിധ ഭാഗങ്ങളിൽ വിതരണം ചെയ്ത് ഓക്സിജൻ എക്സ്പ്രസ്സുകൾ
ന്യൂഡൽഹി, ജൂൺ 11, 2021
വിവിധ സംസ്ഥാനങ്ങളിലേക്ക് ലിക്വിഡ് മെഡിക്കൽ ഓക്സിജൻ  എത്തിച്ച് ആശ്വാസം പകരുന്നതിനുള്ള യാത്ര ഇന്ത്യൻ റെയിൽവേ തുടരുകയാണ്. കേരളം  ഉൾപ്പെടെ 15 സംസ്ഥാനങ്ങളിലേക്ക് ഇതുവരെ 1684 ടാങ്കറുകളിലായി ഇന്ത്യൻ റെയിൽവേ 29185 MT-ഇൽ അധികം എൽഎംഒ വിതരണം ചെയ്തു. 409 ഓക്സിജൻ എക്സ്പ്രസ്സുകളാണ് ഇതുവരെ യാത്ര പൂർത്തിയാക്കിയത്.
ഓക്സിജൻ വിതരണ സ്ഥലങ്ങളിലേക്കു വേഗത്തിൽ എത്താനായി റെയിൽവേ വിവിധ റൂട്ടുകൾ തയ്യാറാക്കുകയും സംസ്ഥാനങ്ങളുടെ ആവശ്യകതയ്ക്കനുസരിച്ച് സ്വയം സന്നദ്ധരായിരിക്കുകയും ചെയ്യുന്നു. ലിക്വിഡ് മെഡിക്കൽ ഓക്സിജൻ കൊണ്ടുവരുന്നതിനായി സംസ്ഥാനങ്ങളാണ് ഇന്ത്യൻ റെയിൽവേയ്ക്ക് ടാങ്കറുകൾ നൽകുന്നത്.
ഓക്സിജൻ ദുരിതാശ്വാസം സാധ്യമായ വേഗതയിൽ എത്തുന്നുവെന്ന് ഉറപ്പാക്കുന്നതിനു വേണ്ടി ഈ നിർണായക ചരക്ക് തീവണ്ടികളുടെ ശരാശരി വേഗത, പ്രത്യേകിച്ചും ദീർഘ ദൂര വണ്ടികളിൽ, 55 ന് മുകളിലാണ്. ഓക്സിജൻ ഏറ്റവും വേഗത്തിൽ നിശ്ചയിക്കപ്പെട്ട സമയപരിധിക്കുള്ളിൽ എത്തുന്നുവെന്ന് ഉറപ്പാക്കുന്നതിനായി ഈ തീവണ്ടികൾ ഉയർന്ന മുൻഗണനയുള്ള ഗ്രീൻ കോറിഡോറിലൂടെ ഓടിക്കുകയും, വിവിധ മേഖലകളിലെ ഓപ്പറേഷൻ ടീമുകൾ ഏറ്റവും വെല്ലുവിളി നിറഞ്ഞ സാഹചര്യങ്ങളിലും മുഴുവൻ സമയവും പ്രവർത്തിക്കുകയും ചെയുന്നു.
(വ്യത്യസ്ത വിഭാഗങ്ങളിലെ ജീവനക്കാരുടെ മാറ്റങ്ങൾക്കായി അനുവദിക്കപ്പെട്ട സാങ്കേതിക സ്റ്റോപ്പേജുകൾ 1 മിനിറ്റായി കുറച്ചിട്ടുണ്ട്. ട്രാക്കുകളിലെ മാർഗ തടസ്സങ്ങൾ നീക്കി തുറന്നിടുകയും ഓക്സിജൻ വഹിച്ചുകൊണ്ടുള്ള ട്രെയിനുകളുടെ യാത്ര ഭംഗമില്ലാതെ തുടരുന്നു എന്ന് ഉറപ്പു വരുത്താൻ ഉയർന്ന ജാഗ്രത പാലിക്കുകയും ചെയ്യുന്നു.